Diari Oficial de la Generalitat Valenciana


Sumari del DOGV 3605, del 15-10-1999 (1999/8703)

Informació pública de l'elevació a definitiva de les llistes provisionals d'admesos i exclosos en el concurs-oposició per a cobrir un lloc de treball d'oficial electricista.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3605

Data del DOGV
:   15-10-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8703


Organisme emissor
:   Ajuntament d'Albal

Tipus de document
:   Anunci

Informació pública de l'elevació a definitiva de les llistes provisionals d'admesos i exclosos en el concurs-oposició per a cobrir un lloc de treball d'oficial electricista. [1999/F8703]
  
Vista la relació provisional d'aspirants admesos i exclosos a l'efecte de possibles reclamacions, per a la provisió d'un lloc de treball d'oficial electricista de la plantilla de personal laboral fix d'aquesta corporació municipal, corresponent a l'oferta d'ocupació pública de 1995, mitjançant la Resolució d'aquesta Alcaldia Presidència, de data 29 de juny de 1999 i publicada en el Diari Oficial de la Generalitat Valenciana número 3.536, de data 12 de juliol de 1999, les proves selectives de la qual es realitzaran pel procediment de concurs-oposició lliure, en compliment del que es disposa en la base quarta de la convocatòria, he resolt:
  
Primer
  
Elevar a definitiva la relació provisional d'aspirants admesos i exclosos a la realització de les proves selectives per a la provisió del referit lloc de treball, aprovada per resolució d'aquesta Alcaldia Presidència i publicada en el Diari Oficial de la Generalitat Valenciana mencionat.
  
Segon
  
Tornar els drets d'examen per import de 1.000 pessetes a l'aspirant exclòs Alberto Olmos Tarazona, motivada l'exclusió per la presentació de la sol·licitud d'admissió a les proves selectives fora de termini.
  
Tercer
  
Ordenar la publicació en el Diari Oficial de la Generalitat Valenciana i al tauler d'anuncis de la corporació de la present resolució.
  
Quart
  
L'inici de les proves selectives del concurs-oposició lliure tindrà lloc el pròxim dia 15 de novembre de 1999, a les 09.00 hores, al Col·legi Públic Juan Esteve Muñoz d'aquesta localitat. La composició del tribunal qualificador d'aquestes és la següent:
  
- President: titular, el senyor Agustín Zacarés Vila; suplent, el senyor Salvador Muñoz Chiralt.
  
- Secretari, el de la corporació, o funcionari d'aquesta que delegue, que actuarà amb veu i vot.
  
- Vocal representant del professorat oficial, designat per la Direcció General de la Funció Pública de la Conselleria d'Economia, Hisenda i Administració Pública de la Generalitat Valenciana: titular, el senyor Juan Pedro Barberá Cebolla; suplent, el senyor José María Camí Orrit.
  
- Vocal representant de l'administració del Consell de la Generalitat Valenciana, designat per la Conselleria de Presidència de la Generalitat Valenciana: titular, el senyor José María Cabañero Navarro; suplent, el senyor Martín Orihuel de la Mata.
  
- Enginyer tècnic industrial municipal: el senyor José María Alonso Hervás.
  
- Secretari de la corporació.
  
Contra el present acord, que és definitiu en la via administrativa, i de conformitat amb el que estableixen els articles 116 i 117 de la Llei 30/1992, de 26 de novembre, amb les modificacions introduïdes per la Llei 4/1999, de 13 de gener, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, podrà optar-se per interposar un dels següents recursos:
  
a) amb caràcter potestatiu, recurs de reposició davant el mateix òrgan que el va dictar i això en el termini d'un mes, a comptar des de l'endemà de la recepció de la notificació del present acord.
  
Transcorregut un mes des de l'endemà de la interposició del recurs de reposició sense que aquest haja sigut resolt, podrà entendre's desestimat a fi de poder interposar el recurs contenciós administratiu, a elecció seua, davant dels jutjats del mateix ordre de València, o davant del jutjat contenciós administratiu del propi domicili, en el termini de sis mesos des de la dita desestimació.
  
b) Recurs contenciós administratiu a elecció seua, davant dels jutjats del mateix ordre de València, o davant del jutjat contenciós administratiu del propi domicili, dins del termini de dos mesos, comptats des de l'endemà de la recepció de la notificació.
  
Tot això sense perjudici de poder exercir-se qualsevol altre recurs o acció que es considere convenient en defensa d'interessos.